IMyl 208
Region: Asia Minor — Caria 

[-]φορο[- τ]ου μεν πρω[το]υ ετους μην[ων] δεκα φορον τω[ν] δε [αλλων] καθοτι προγεγ[ραπτ]αι εαν δε μη διορθωσηται θρασεας τον φορον καθοτι γεγραπται αποτεισει [τ]ον ημιολιον [εα]ν δε δις εφεξης μη αποδωι αποτεισει τον τε φορον των δυο ετων ημιολιον και ουχ υπαρξει αυτωι η μισθωσις αλλα οι τοτε ταμιαι της φυλης αναμισθωσατωσαν αυτα μη ελασσονος του προγεγραμμενου φορου ουκ εξεσται δε τωι μεμισθωμενωι την πρωτην καταβολην οφειλοντι την δευτεραν αποδιδοναι αλλ αει την πρωτην διορθωσαμενωι τοις πρωτοις ουτως την δευτεραν αποδιδοναι ει δε μη ουχ υπαρξει αυτωι η μισθωσις ου παραχωρησει δε θρασεας ετερωι ουθενι ουδε αλλος ο εχων αυτα καταμεριζων τας γεας ουδε καταδιελει τον φορον ει δε μη ουχ υπαρξει αυτωι η μισθωσις ου παραχωρησει δε ουδε οφειλων φορον ει δε μη ουχ υπαρξει αυτωι η μισθωσις αλλα οι ταμιαι αναμισθωσατωσαν παντα εαν δε βουληται παραχωρειν παραχωρειτω τα προγεγραμμενα κατα τα αυτα αλλως δε μη εξεστω παραχωρειν ει δε μη ακυρος εστω η παραχωρησις και οι ταμιαι της φυλης αναμισθωσατωσαν αυτα η δε πραξις εσται του φορου εκαστου ετους τοις γινομενοις ταμιαις της φυλης πρασσουσι κατα τον πωλητικον νομον παρα του εχοντος αυτα δεδοχθαι ποιησασθαι τους ταμιας την μισθωσιν επι των δικαστων και του νομοφυλακος κατα συγγραφην και υπαρχετω ο φορος τωι θεωι εν προσοδωι υπογραψατωσαν δε εν τωι της μισθωσεως χρηματισμωι τοδε το ψηφισμα αναγραψατωσαν δε εν τωι ιερωι του διος οτωρκονδεων τον τε της ωνης και της εμβασεως και της μισθωσεως χρηματισμον το δε εσομενον εις ταυτα αναλωμα δοθητω εκ των κοινων προσοδων.